Návrh komuniké

	Vláda Slovenskej republiky na svojom zasadnutí dňa ... ... prerokovala a schválila návrh zákona, ktorým sa dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 238/2006 Z. z. Novelou atómového zákona sa zavádzajú ročné príspevky na výkon štátneho dozoru nad jadrovou bezpečnosťou. Ročné príspevky budú povinné platiť tie právnické osoby alebo fyzické osoby, ktorým bolo Úradom jadrového dozoru  Slovenskej republiky vydané povolenie na činnosti podľa atómového zákona.